צ'ארלס דיוק

צ'ארלס מוס "צ'ארלי" דיוק הבן (באנגלית: Charles Moss "Charlie" Duke Jr; נולד ב-3 באוקטובר 1935), האיש העשירי שהלך על הירח. מהנדס, קצין בדימוס בחיל האוויר האמריקאי, טייס ניסוי ואסטרונאוט נאס"א לשעבר. מ-16 עד 27 באפריל 1972 שימש כטייס מודול הירח של החללית אפולו 16.

 השכלה 
נולד בצפון קרולינה, ארצות הברית. למד בבית ספר תיכון בעיר לנקסטר בצפון קרולינה. בשנת 1953 סיים בהצטיינות לימודים באקדמיה על שם אדמירל פרגוט סיינט פיטרסברג בפלורידה. בשנת 1957 סיים לימודי תואר ראשון בהנדסה במדעי הצי (Naval Sciences) באקדמיה הימית של ארצות הברית. בשנת 1964 סיים את תואר שני בהנדסת אווירונאוטיקה במכון הטכנולוגי של מסצ'וסטס.

דיוק נשוי לדורותי מוד קלייבורן. יש להם שני בנים.

 שירות צבאי 
צ'ארלס דיוק שירת בחיל האוויר מאז 1957. הוא עבר אימון טיסה ראשוני בבסיס חיל האוויר ספנס בג'ורג'יה. לאחר מכן סיים בהצטיינות לימודי טייס מתקדמים על מטוס F-86L בבסיס חיל האוויר מודי (Moody) שבג’ורג’יה. בתום לימודים אלה, הוצב למשך שלוש שנים כטייס יירוט בטייסת היירוט ה־526 המיירטים לוחמים בבסיס רמשטיין שבגרמניה. ב־1965 סיים לימודים בבית הספר לטייסי מחקר אירוספייס של חיל האוויר, ונשאר שם לשמש כמדריך על מטוסי F-101, F-104 ו־T-33.

צבר 4,147 שעות טיסה הכוללות 3,632 שעות על מטוסי סילון.

 קריירה בנאס"א 
צ'ארלס דיוק נבחר בקבוצת האסטרונאוטים החמישית בשנת 1966, שכללה 19 אסטרונאוטים. היה חלק מצוות התמיכה הקרקעי של אפולו 10 ושימש כ-CAPCOM (איש הקשר מול האסטרונאוטים) במהלך אפולו 11, יחד עם ג'ים לוול ופרד הייז.
ממוזער|דיוק, לוול והייז משמשים כ-CAPCOM במהלך משימת אפולו 11

היה הגיבוי של טייס מודול הפיקוד של אפולו 13, אולם זמן קצר לפני השיגור נחשף וחלה באדמת. היה חשש שהוא הדביק את קן מטינגלי, שלא היה מחוסן ועל כן החליפו את מטינגלי בג'ק סוויגרט 72 שעות לפני השיגור.

אפולו 16

ממוזער|צ'ארס דיוק על קצה המכתש במהלך אפולו 16
טיסת אפולו 16 הייתה הנחיתה החמישית על הירח. שוגרה ב-16/04/1972 ונמשכה 11 ימים, 1 שעה ו-51 דקות. האסטרונאוטים צ’ארלס דיוק וג'ון יאנג שהו על הירח במשך 71 שעות ושתי דקות (בין 21 ל-24 באפריל), ויצאו מתוך רכב הנחיתה החללי לשלוש הליכות חוץ רכביות.
אפולו 16 נחתה על הירח באזור רמות דקארט. מטרת המשימה היה לבחון את התופעות הגאולוגיות שמעריכים שגילם הוא 3.5 מיליארד שנה. במהלך הפעילות הם הציבו מכשירי מחקר ושנים וביצעו ניסויים שונים, בינם מדיד לקרינה קוסמית, בחינת השפעת חוסר הכבידה ותנאי הירח על מיקרואורגניזמים, ומעקב אחר פעילות הלב של האסטרונאוטים.
דיוק ביצע שלוש הליכות חלל על הירח: הראשונה נמשכה 7 שעות, 11 דקות ו-2 שניות, השנייה: 7 שעות, 23 דקות ו-9 שניות והשלישית: 5 שעות, 40 דקות ו-3 שניות. סך הכול שהה בפעילות חוץ רכבית 20 שעות, 14 דקות ו-14 שניות.
בזמן יציאת האסטרונאוטים לירח הם התרחקו 4.6 קילומטרים מרכב הנחיתה. הם השתמשו במכשיר מיוחד לצורך נסיעה על הירח, ונסעו בו 27 קילומטרים. עם סיום אפולו 16 האסטרונאוטים הביאו איתם לכדור ארץ 96 קילוגרם מאדמת הירח.

לאחר אפולו 16, דיוק שימש כצוות הגיבוי של אפולו 17 והחליף את ג'יימס אירווין (שפרש מיד לאחר אפולו 15). הוא פרש מנאס"א בשנת 1975.

אחרי נאס"א
דיוק שימש כיזם ומשקיע במספר עסקים. הוא היה הנשיא והמייסד של חברת Orbit Corporation (הפצת שתייה), ושותף בפיתוח מרכז עסקים.

פרסים והוקרה
בין הפרסים והעיטורים הרבים שקיבל:
 מדליית השירות המצטיין של נאס"א
מדליית השירות המצוין של חיל האוויר - פעמיים
לגיון ההצטיינות
 1973 - ד"ר לשם כבוד מאוניברסיטת דרום קליפורניה
 1990 - ד"ר לשם כבוד מאוניברסיטת פרנסיס מריון בדרום קרוליינה.

 ספריו 

קישורים חיצוניים



  צ'ראלס דיוק הולך על הירח, באתר יוטיוב

 הערות שוליים 

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:טייסי חלל ששהו על הירח
קטגוריה:הלכי חלל אמריקאים
קטגוריה:טייסי ניסוי אמריקאים
קטגוריה:בוגרי המכון הטכנולוגי של מסצ'וסטס
קטגוריה:אמריקאים מעוטרי אות לגיון ההצטיינות
קטגוריה:גנרלים בחיל האוויר של ארצות הברית
קטגוריה:מעוטרי מדליית השירות המצוין של חיל האוויר
קטגוריה:בוגרי האקדמיה הימית של ארצות הברית
קטגוריה:אמריקאים שנולדו ב-1935